

**Ādažu novada pašvaldība**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gaujas iela 33A, Ādaži, Ādažu pag., Ādažu novads, LV-2164, tālr. 67997350, e-pasts dome@adazi.lv

NOLIKUMS

Ādažos, Ādažu novadā

2021. gada 24. novembris Nr. 17

**Konkursa „Ādažu pašvaldības sporta laureāts 2021” nolikums**

**I. Vispārīgie jautājumi**

1. Nolikums nosaka kārtību, kādā Ādažu novada pašvaldība organizē konkursu „Ādažu pašvaldības sporta laureāts 2021” (turpmāk – Konkurss).
2. Konkursa ietvaros tiek izvērtēti sporta klubu, sportistu, treneru un komandu (turpmāk – Pretendenti) sasniegumi sportā un tiek apbalvoti Ādažu novada labākie sportisti, treneri, sporta organizācijas un sporta darbinieki.
3. Konkursa paziņojumus publicē pašvaldības tīmekļvietnē [www.adazi.lv](http://www.adazi.lv).

**II. Konkursa nominācijas**

1. Konkursā ir šādas nominācijas:
	1. Gada sportists / Gada sportista treneris;
	2. Gada sportiste / Gada sportistes treneris;
	3. Gada jaunais sportists / Gada jaunā sportista treneris;
	4. Gada jaunā sportiste / Gada jaunās sportistes treneris;
	5. Gada sporta komanda / Gada sporta komandas treneris;
	6. Gada sporta skolotājs;
	7. Gada notikums sportā;
	8. Gada sporta organizācija;
	9. Gada populārākais sportists/e (iedzīvotāju balsojums).
	10. Gada iedvesmotājs sportā
	11. Gada sportiskākā ģimene
	12. Zelta pieredze sportā (gada seniors)

**II. Pretendentu izvirzīšana**

1. Nomināciju “Gada sportists” un “Gada sportiste” piešķir sportistam no 19 gadu vecuma (ieskaitot). Balvu piešķir arī sportista trenerim nominācijās “Gada sportista treneris”, “Gada sportistes treneris”.
2. Nomināciju “Gada jaunais sportists” un “Gada jaunā sportiste” nomināciju piešķir sportistiem līdz 18 gadu vecumam (ieskaitot). Balvu piešķir arī sportista trenerim nominācijās “Gada jaunā sportista treneris”, “Gada jaunās sportistes treneris”.
3. Nomināciju “Gada sporta komanda” nomināciju piešķir Ādažu novada komandai. Balvu piešķir arī sporta komandas trenerim nominācijā “Gada sporta komandas treneris”.
4. Nomināciju “Gada sporta skolotājs” nomināciju piešķir Ādažu novada pašvaldības vispārizglītojošo skolu un pirmskolas izglītības iestāžu sporta skolotājam, kurš 2020/2021. mācību gadā uzrādīja labus rezultātus sporta pasākumu organizēšanā darbā ar skolēniem un bērniem, kā arī veiksmīgi realizēja sporta mācību programmas.
5. Nomināciju „Gada notikums sportā” nomināciju piešķir sacensībām, kas notika Ādažu novadā un guva iedzīvotāju atsaucību.
6. Nomināciju ”Gada sporta organizācijas” nomināciju piešķir Ādažu novadā reģistrētai sporta organizācijai, kas aktīvi darbojās novada sporta dzīvē, organizēja sporta sacensības un iesaistīja novada iedzīvotājus sporta aktivitātēs.
7. Nomināciju “Gada populārākais sportists/e” *(iedzīvotāju balsojums)* nomināciju piešķir sportistam, kurš ieguva vislielāko balsu skaitu iedzīvotāju balsojumā 2 kārtās:
	1. No 28.novembra balsošanas 1. kārtas veidlapu publicē [www.adazi.lv](http://www.adazi.lv) un balsošana notiek līdz 7. decembrim;
	2. No 12. decembrim balsošanas 2. kārtas veidlapu par 1. kārtā vislielāko balsu skaitu ieguvušajiem 5 sportistiem publicē [www.adazi.lv](http://www.adazi.lv) un balsošana notiek līdz 23. decembrim.
8. Nomināciju “Gada iedvesmotājs sportā” nomināciju piešķir pretendentam, kurš ar savu rīcību iedvesmoja novada iedzīvotājus nodarboties ar sportu.
9. Nomināciju “Gada sportiskākā ģimene” nomināciju piešķir ģimenei, kura aktīvi piedalījās sporta aktivitātēs un sacensībās.
10. Nomināciju “Zelta pieredze sportā” nomināciju piešķir veterāniem, kuri aktīvi piedalījās sacensībās un uzrādīja labus rezultātus.
11. Pretendentus apbalvošanai izvirza Ādažu novada iedzīvotāji, sporta veidu federācijas, Sporta daļa, Ādažu Bērnu un jaunatnes sporta skola, vispārējās un pirmsskolas izglītības iestādes, kā arī Ādažu novadā reģistrēti sporta klubi.
12. Konkursa pieteikumus (1.pielikums un 2.pielikums) iesniedz **līdz 2021. gada 23. decembrim** Valsts un pašvaldības vienotajā klientu apkalpošanas centrā (turpmāk – VVPKAC) Ādažos, Gaujas ielā 33A vai Carnikavā, Stacijas ielā 5. Foto vai videomateriālus nosūta uz e-pastu arnis.rozitis@adazi.lv.
13. Nepilnīgi vai nesalasāmi aizpildīti pieteikumi netiek vērtēti.

**III. Konkursa komisija, laureātu noteikšana un apbalvošana**

1. Konkursa komisiju (turpmāk – Komisija) izveido ar Ādažu novada domes priekšsēdētāja rīkojumu.
2. Komisija līdz 2022. gada 6. janvārim izvērtē tikai termiņā iesniegtos pieteikumus un nosaka laureātus, atklāti balsojot. Ja balsu skaits dalās vienādi, izšķirošā ir Komisijas priekšsēdētāja balss.
3. Pieteikumam pievienotie materiāli, kas nav norādīti šajā nolikumā, neietekmē vērtējumu.
4. Ja Komisijas locekļi ir personīgi ieinteresēti kāda pieteikuma izskatīšanā, viņi par to informē pārējos Komisijas locekļus un nepiedalās pieteikuma izskatīšanā.
5. Komisija nosaka vienu apbalvojamo katrā nominācijā.
6. Komisijas sēdes protokolē kāds no Komisijas locekļiem.
7. Konkursa balvu pasniegšanas ceremoniju rīko klātienē, 2022. gada 4. februārī, Ādažu Kultūras centrā, Gaujas iela 33A, Ādaži, Ādažu novads. Epidemioloģisko ierobežojumu gadījumā balvu pasniegšanas kārtība tiks noteikta atsevišķi.
8. Visi laureāti saņem speciālo balvu „Ādažu novada sporta laureāts”.
9. Nepieciešamības gadījumā Komisija var lemt par izmaiņām nominācijās un apbalvošanā, pamatojot lēmumu un veicot attiecīgu ierakstu sēdes protokolā.

Pašvaldības domes priekšsēdētājs M.Sprindžuks